kardosdrur/scandi-wiki huggingface dataset:
Diderich Funck

Diderich Hansteen Funck (født 30. november 1791 i København, død 16. januar 1856 sammesteds) var en dansk skibsbygmester i Flåden.

Karriere 
Han var søn af snedker, senere modelsnedker ved Holmen Jochum Friderich Funck (1755-1829) og Inger Cathrine Bærndtsdatter (1759-1822). Han gik i sin ungdom i Holmens Korskole og ansattes 1807 ved Modelkammeret på Holmen. 1808 blev han skibsbygger. 1814, da Modelkammeret omdøbtes til Konstruktionskammeret, blev han ansat ved dette som assistent. 1819 avancerede han til kvartermand, 1825 til mestersvend, 1830 til underskibsbygmester og 1836 til skibsbygmester. Som konstruktør og undermester forestod han bygningen af den fra sin jordomsejling bekendte korvet Galathea foruden to orlogsbrigger og to skonnerter. 1836 foretog han med Marineministeriets understøttelse en studierejse til England. Under sin funktionstid som mester byggede han linjeskibene Christian VIII og Danebrog, fregatterne Gefion og Thetis, korvetten Thor samt hjuldampskibene Gejser, Skirner og Holger Danske. Som skibsbygmester afgik han 1853, men ansattes umiddelbart derefter som tømmerinspektør, i hvilken stilling han forblev til sin død, 16. januar 1856. Funck blev Dannebrogsmand 1835 og Ridder af Dannebrog 1849.

Forfatter 
Som maritim forfatter nød Funch fortjent anseelse; fra hans hånd foreligger forskellige værker med tegninger udførte af ham selv, hvilke bøger i lige høj grad vidner om hans grundige kundskaber og store pålidelighed. 1833-37 udgav han således en Praktisk Skibbyggeri i tre dele, 1842-43 en Afhandling om Koffardiskibes Konstruktion i to dele og 1846-52 en Dansk Marineordbog.

Funck blev gift 22. december 1815 i Holmens Kirke med Johanne Marie Pedersen, adopteret Buhman (23. august 1794 i København – 8. marts 1840 sammesteds), datter af skibstømrer Jacob Pedersen (død 1795) og Johanne Marie Svendsen (1761-1837, gift 2. gang med billedhugger ved Holmen Ditlev A. Buhman (død senest 1837)).

Han er begravet på Holmens Kirkegård.

Lars Andreas Kornerup har 1857 udført et litografi af Funck efter daguerreotypi (Det Kongelige Bibliotek).

Kilder 

 
 Tidsskrift for Søvæsen (1856).
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Skibsbyggere fra Danmark
Danskere i 1800-tallet
Personer fra København
Faglitterære forfattere fra Danmark
Riddere af Dannebrog
Civile ansatte i Søværnet
Dansksprogede forfattere fra Danmark
Rolls-Royce (flertydig)

Rolls-Royce er navnet på et engelsk mærke og flere virksomheder:
 Rolls-Royce Limited, det originale selskab grundlagt i 1906, der blev opsplittet i Rolls-Royce plc og Rolls-Royce Motors i 1973
 Rolls-Royce plc, flymotor, energi, bådmotor og forsvarsvirksomhed.
 Rolls-Royce Deutschland
 Rolls-Royce Marine Power Operations Ltd
 Rolls-Royce North America
 Rolls-Royce Corporation
 Rolls-Royce Turbomeca Ltd.
 Rolls-Royce AB, KaMeWa AB, en del af Vickers plc
 Rolls-Royce Motors, bilvirksomheden der bestod af Rolls-Royce og Bentley-mærkerne, fraspaltet Rolls-Royce Limited i 1973. Virksomheden (der i dag kaldes for Bentley Motors Limited) blev opkøbt af Volkswagen i 1998, mens Rolls-Royce-mærket blev licenseret (af Rolls-Royce plc) til BMW for etablere en ny bilproducentvirksomhed (Rolls-Royce Motor Cars)
 Rolls-Royce Motor Cars, producent af Rolls-Royce biler siden 1999, datterselskab til BMW
Rory Sutherland

Rory Sutherland (født 2. februar 1982 i Canberra) er en tidligere australsk professionel cykelrytter.

Han fik sin første professionelle kontrakt i 2003, da han blev tilknyttet det hollandske hold . I januar 2013 kom han til det danske hold , hvor kan kom til efter fem år hos amerikanske UnitedHealthcare Pro Cycling.

Resultater 

2004
 1'  Australsk U/23 mester i linjeløb
2005
 2' Australske mesterskaber i enkeltstart
 3' Post Danmark Rundt
1' Ungdomskonkurrencen
 3' Grote Prijs Jef Scherens
 9' Schaal Sels-Merksem
 10' Vuelta a Murcia
2007
 1' USA Cycling National Racing Calendar
 2' Australske mesterskaber i enkeltstart
2008
 1' Prolog Redlands Bicycle Classic
 1' Nature Valley Grand Prix
1' 5. etape
 1' Joe Martin Stage Race
1' Prolog
 1' Mount Hood Cycling Classic
1' 3. etape
 2' Australske mesterskaber i enkeltstart
 3' Australske mesterskaber i linjeløb
 9' Jayco Bay Cycling Classic
 9' Tour de Georgia
2009
 1' Joe Martin Stage Race
 1' Nature Valley Grand Prix
 6' Redlands Bicycle Classic
2010
 1' Cascade Cycling Classic
 1' Nature Valley Grand Prix
 7' Tour of California
2011
 Nature Valley Grand Prix
1' 1. og 6. etape
 6' Settimana Internazionale di Coppi e Bartali
 7' Tour of California
 10' USA Pro Cycling Challenge
2012
 1' Tour of the Gila
1' 1. etape
 1' Tour de Beauce
1' 1. etape Tour of Utah
1' 6. etape USA Pro Cycling Challenge

Eksterne henvisninger 

Mandlige cykelryttere fra Australien
Personer fra Canberra
Jay McCarthy

Jay McCarthy (født 8. september 1992 i Maryborough) er en australsk tidligere professionel cykelrytter.

Han fik sin første professionelle kontrakt i 2011, da han blev tilknyttet Team Jayco-AIS som kørte løb på UCI Oceania Tour. I 2013 fik han kontrakt med det danske World Tour-mandskab .

I 2010 blev McCarthy australsk juniormester i linjeløb, og fik sølvmedalje ved verdensmesterskaberne.

Udvalgte resultater 

2010
  Australsk juniormester i linjeløb.
  – Junior-VM

2011
 Vinder 1. etape – Thüringen-Rundfahrt

2012
 Vinder 2. etape – New Zealand Cycle Classic
 Vinder 6. etape – Tour de Bretagne

Eksterne henvisninger 

Mandlige cykelryttere fra Australien
Timmy Duggan

Timothy "Timmy" Duggan (født 14. november 1982 i Boulder) er en amerikansk tidligere professionel cykelrytter, der bl.a. har kørt for .

Den første professionelle kontrakt underskrev Duggan i 2005 med , det nuværende . Her kørte han til og med sæsonen 2010, hvor han skiftede til italienske . Her blev det til to år inden skiftet til danske  i januar 2013.

I 2012 blev Duggan amerikansk mester i linjeløb

Udvalgte resultater 

2005
 4' Tour of Puerto Rico
Vinder af 1. etape (enkeltstart)
2006
 5' Volta a Lleida
2007
 3' Amerikanske mesterskaber i enkeltstart
 4' Vuelta Chihuahua Internacional
 4' Univest GP
2011
 7' Tour of Utah
2012
  Amerikansk mester i linjeløb

Eksterne henvisninger 

 

Mandlige cykelryttere fra USA
Personer fra Boulder
Deltagere for USA ved sommer-OL 2012
Løvvangens Kirkecenter

Løvvangens Kirkecenter fungerer som kirkekontor for Lindholm Sogn, Nørresundby. Kirkecenteret blev indviet 20. august 1978 og ligger i et tættere beboelsesområde, Løvvangen, som består af fortrinsvis almene boligblokke og privatejede boligkomplekser, som er opført i perioden fra 1970 og frem til i dag. Løvvangen består bl.a. af Arkildsdal, Vangen og Strubjerg, som tilsammen udgør ét samlet rekreativt, grønt boligområde. Kirkecenteret ligger i Strubjerg. 

Selve bygningen kan betegnes som moderne, dansk kirkearkitektur med markant, nutidigt formsprog. Indvendigt har kirkecenteret i 2012 undergået en totalrenovering. Således udtager kirkecenteret sig nu moderne og minimalistisk i sin helhed. Det indvendige farvevalg er hvid, gråtonede nuancer og sort.
Kirkecenteret består af en kirkesal og en menighedssal, der adskilles af en skydedør, hvorfor de to arealer kan samles under ét. Kirkesalen er den største af de 2 sale.

Kirkesalen
Kirkesalen anvendes til de faste højmesser og festdage samt andre kirkelige arrangementer, herunder især koncerter. Kirkecenteret råder over en fantastisk Akustik, hvilket også var et tilsigtet mål ved hovedrenoveringen i 2012. Derfor er kirkesalen særlig egnet som koncertsal. Kirkesalen bruges endvidere til aftenandagter, sangaftner, lægmandsgudstjenester, torsdagstræf, spagettigudstjeneste, babysalmesang og meget mere. Menighedslivet i Lindholm Sogn er i det hele taget meget rigt.

Menighedssalen
Menighedssalen anvendes derimod ikke udelukkende til kirkelige arrangementer, idet den brede almenhed, flere institutioner i lokalområdet, ungdoms- og fritidsklubber, forskellige interne menighedsfællesskaber, boligforeninger og andre foreninger regelmæssigt gør brug af kirkens lokaler. Kirkecenteret er derfor et centralt og vitalt knudepunkt for lokalsamfundet både i social, kulturel og kirkelig henseende.

Kirkecenterets foyer
Kirkecenterets foyer og gangarealer anvendes som udstillingslokale for kunstværker af aktuelle, opkommende kunstnere.

Løvvangens Kirkecenter er handicapvenlig og har besøgsadresse i Strubjerg 167; 9400 Nørresundby.

Bygninger, konstruktioner og anlæg i Nørresundby
Reebok

Reebok er et firma, der producerer sportssko, tøj og accessories. Siden 2005 har det været et datterselskab af det tyske firma Adidas. Navnet kommer fra betegnelsen af råbukantilopen på afrikaans. Firmaet blev grundlagt under navnet J.W. Foster and Sons i 1895. I 1958 blev navnet omdøbt til Reebok. 

Hovedkontoret ligger i Canton, Massachusetts, USA, mens der er regionale afdelinger i Amsterdam, Montreal (Canada), Hong Kong (Asien og stillehavsområdet) og Mexico City (Latinamerika).

Adidas
Beklædningsvirksomheder fra USA
Sportsudstyrsproducenter fra USA
Hyundai H-1

Hyundai H-1 er en varebil fra bilmærket Hyundai, bygget siden midten af 1997.

Den anden modelgeneration kom på markedet i starten af 2008. I Kina bygges den første modelgeneration stadigvæk af Anhui Jianghuai Automobile på licens under navnet JAC M1. Den aktuelle model hedder i Kina JAC M2.


H-1/Starex/Libero (1997−2007) 

Den første generation af H-1 med typekoden W var baseret på Mitsubishi L400. Den på H-1 baserede minibus hed Hyundai Starex og havde enten syv eller ni siddepladser. Modellerne H-1 og Starex kom på markedet i efteråret 1997. Bilen var i den første tid udstyret med Mitsubishis 2,5-liters 4D56-turbodieselmotor med 59 kW (80 hk). I 1999 fulgte en version med 73 kW (99 hk). Programmet omfattede også en 2,4-liters benzinmotor med 82 kW (112 hk).

I rammerne af et facelift blev Hyundais egenudviklede 2,5-liters dieselmotor med 103 kW (140 hk) introduceret i starten af 2003.

Lastrummet i H-1 kunne rumme 5,71 m³, og lasteevnen lå på 1240 kg. Bagklappen kunne ligesom på en stationcar åbnes opad, men der fandtes også en version med todelt fløjdør.

Til H-1's standardudstyr hørte el-justerbare sidespejle, el-bagrude, centrallåsesystem, el-ruder, servostyring, justerbar lændehvirvelstøtte på førersædet, førerairbag og ABS. Starex havde i forhold til H-1 kabinematerialer i en højere kvalitet.

Modellen kunne i visse europæiske lande som f.eks. Østrig og Schweiz også leveres med firehjulstræk.

Fra starten af 2000 blev ladvognen Hyundai Libero på basis af H-1 solgt i visse europæiske lande, i Danmark under navnet H-1 Loader.

H-1 Travel/Cargo (2008−) 

Den anden og aktuelle generation af H-1 kom på markedet i februar 2008. Modellen findes som kassevogn (H-1 Cargo) og minibus (H-1 Travel).

Ligesom første generation findes anden generation af H-1 med såvel sidehængslede fløjdøre som tophængslet bagklap. H-1 Cargo har en lasteevne fra 987 til 1111 kg. I starten fandtes 2,5 CRDi-dieselmotoren kun i en version med 125 kW (170 hk), kombineret med en femtrins manuel gearkasse, hvorved H-1 accelererede fra 0 til  på 15,2 sekunder og havde en tophastighed på .

Siden april 2011 findes motoren også i en svagere version med 85 kW (116 hk) og et brændstofforbrug på 7,5 liter diesel pr. 100 km. Motorprogrammet blev i oktober 2011 udvidet med en 100 kW (136 hk)-version af samme motor. Såvel 116- som 136 hk-motoren er udstyret med sekstrins manuel gearkasse, hvorimod 170 hk-motoren siden 2011 kun findes med femtrins automatgear. Motoren opfylder i alle effekttrin Euro5-normen.

Modellen sælges siden slutningen af 2007 også af Dodge i Mexico under navnet Dodge H100 Van/Wagon.

I slutningen af 2018 fik modellen et facelift.

Tekniske data

Referencer

Eksterne henvisninger 

 Officielt websted 

H-1
Varebiler
Minibusser
Baghjulstrukne biler
Biler introduceret i 1997
Biler fra 1990'erne
Biler fra 2000'erne
Biler fra 2010'erne
The Football League 1925-26

The Football League 1925–26 var den 34. sæson af The Football League og dermed også det 34. engelske mesterskab i fodbold. Ligaen bestod af 88 hold fordelt i fire divisioner med 22 hold, hvor hver division spillede en dobbeltturnering alle-mod-alle.

First Division blev vundet af Huddersfield Town FC, som dermed vandt ligaen og det engelske fodboldmesterskab for tredje sæson i træk (og tredje gang i alt).

Resultater

First Division 

Divisionen bestod af 22 hold, der spillede en dobbeltturnering alle-mod-alle (ude og hjemme). De to lavest placerede hold ved sæsonens afslutning rykkede ned i Second Division.

Second Division 

Sæsonen 1925-26 var den 30. sæson i Second Division, der havde deltagelse af 22 hold, der spillede en dobbeltturnering alle-mod-alle (ude og hjemme). De to bedst placerede hold rykkede op i First Division, mens de to lavest placerede hold rykkede ned i Third Division.

Third Division 
Sæsonen 1925-26 var den 6. sæson af Third Division. Divisionen var opdelt i to regionale puljer, Third Division North og Third Division South, begge med 22 hold, som hver spillede en dobbeltturnering alle-mod-alle. Vinderne af de to divisioner rykkede op i Second Division, mens de to lavest placerede hold i hver division måtte søge genvalg for at forblive i ligaen. Alle fire hold blev dog genvalgt til ligaen.

Third Division North

Third Division South

Kilder / eksterne henvisninger 
 RSSSF – England 1925-26 
 RSSSF – English League Leading Goalscorers 
 Football Club History Database

Noter 

Sæsoner i The Football League
Fodbold i 1925
Fodbold i 1926
Hyundai S-Coupé

Hyundai S-Coupé var en forhjulstrukket sportscoupé fra Hyundai, baseret på Hyundai Pony X2 og bygget mellem efteråret 1989 og midten af 1996.

Modelhistorie 
Efter at S-Coupé i starten af 1990 var kommet på markedet i Asien, blev den fra sommeren 1991 også eksporteret til Europa.

I starten var modellen udstyret med en firecylindret rækkemotor på 1468 cm³ med 62 kW (84 hk) ved 5500 omdr./min. og et maksimalt drejningsmoment på  ved 3000 omdr./min, leveret af Mitsubishi. Modellen kunne fås med bl.a. servostyring og glasskydetag. Bilen var som standard udstyret med femtrins manuel gearkasse, men kunne mod merpris også leveres med firetrins automatgear.

Facelift 
I foråret 1993 fulgte et facelift, som gav S-Coupé et rundere og mere moderne karrosseri.

Også motoren blev modificeret. Den nye selvudviklede motor havde tre ventiler pr. cylinder og slagvolumet blev øget til 1495 cm³. Motoren ydede 66 kW (90 hk) ved 5600 omdr./min. og havde et maksimalt drejningsmoment på  ved 4000 omdr./min. Motoren fandtes også i en turboversion med 85 kW (115 hk) ved 5500 omdr./min. og et maksimalt drejningsmoment på  ved 4500 omdr./min.

I juni 1996 blev produktionen af S-Coupé indstillet. Efterfølgeren kom på markedet i september samme år og hed nu blot Hyundai Coupé.

Tekniske data

Bemærkninger 
Motorerne kan fra og med modelår 1992 køre på E10-brændstof.

Se også

Litteratur 
 Automobil Revue. Katalog 1991 og 1995 (på tysk og fransk).

Noter 

S-Coupe
Små mellemklassebiler
Coupéer
Forhjulstrukne biler
Biler introduceret i 1989
Biler fra 1980'erne
Biler fra 1990'erne
Hyundai Grace

Hyundai Grace var en bilmodel fra den sydkoreanske bilfabrikant Hyundai, baseret på tredje generation af Mitsubishi Delica, som i Europa blev solgt som Mitsubishi L300 II.

I 1993 fulgte et facelift af modellen med modificeret front og kabine. Denne model blev fra 1993 eksporteret til Europa som Hyundai H-100. Mellem 1994 og 1999 blev H-100 solgt med 2,4-liters benzinmotor eller 2,5-liters dieselmotor med 57 kW (78 hk). På trods af lave priser var succesen i Europa beskeden. Hvor modellen i Vesteuropa blev afløst af Hyundai H-1, blev den i østeuropæiske lande som f.eks. Rusland samt Asien fortsat solgt frem til 2004.

Eksterne henvisninger 

Grace
Varebiler
Minibusser
Baghjulstrukne biler
Biler med centermotor
Biler introduceret i 1986
Biler fra 1980'erne
Biler fra 1990'erne
Biler fra 2000'erne
Christian Seest

Christian Carlsen Seest (virksom 1734-1768) var en dansk billedhugger.

Uddannelse 
Seest forlod Danmark 1734 med rejsepas til Tyskland, Holland og andre lande. Han fik i 1741 en under­støttelse på 100 rigsdaler kurant for i to år at uddanne sig i udlandet. 1742, da han var i Paris, fik han yderligere en gave på 50 rigsdaler for at "kunde sig habilere i sin metier".

Karriere 
Han var kgl. hofbilledhugger fra 16. september 1748 indtil 1768, hvor han sidste gang optræder i Statskalenderen, og var i 1754-57 i London, hvorfra han 1754 hjemsendte et udkast til et mindes­mærke over Frederik V. Seest havde formodentlig opholdt sig der forinden og blev der sikkert resten af sit liv, for han vendte ikke tilbage til sit fædreland (ifølge George Vertue (1750) var han i England to gange med mellemliggende ophold i Holland). Seest virkede i den engelske hovedstad som fast medhjælper hos Louis-François Roubiliac (omtalt som sådan 1750 og 1754).

Om hans projekt til monumentet for kongen fandt Kunstakademiet "at hans Tegning var maadelig, allerhelst for et Menneske, der ikke mere kunde gælde for Elev", men anbefalede ham dog til kgl. nåde; han synes forinden at have fået 150 rigsdaler af Partikulærkassen. Samme år fik han understøttelse "zu seiner Instandsetzung". Projektet af 1757 savnede "Simplicitet", mens modellen 1758 fandtes "at være gjordt med største fliid og Vendskibelighed". Den danske nationaløkonom, professor Martin Hübner, der traf Seest i London 1754, fandt ham "bien habil", og George Vertue siger om Seest, at "he is an Ingenious man draws very well & modells in good manner and Taste".

Seest var i kontakt med tidens to store mæcener, Adam Gottlob Moltke og Johan Ludvig Holstein.

I Akademiets inventar fra 1759 nævnes en indrammet rødkridttegning af et stort hoved, som Seest havde sendt fra England, og som blev brugt i Akademiets undervisning. 

Seest arbejede i en kompetent, men ikke bemærkelsesværdig rokokomanér, som sikkert ikke faldt i god jord hos klassicisten Saly, og hans hofstilling betegner nærmest en dekorationsbilledhugger.

Værker 
 Buste af George Vertue (udført Michaelmas (dvs. efterårssemestret) 1750, nu ukendt, men omtalt i Vertues dagbog, som udført af en dansk billedhugger "Siste", der tidligere af Vilhelm Slomann har været identificeret som M. H. Spang (s. d.), men siden af Christian Elling er bestemt som Seest)
 To "Modeller" til Adam Gottlob Moltke (indsendt til Akademiet 1757)
 Arbejdede hos Louis-François Roubiliac, bl.a. på dennes statue af Sir Isaac Newton (Trinity College, Cambridge University)
 Frederik V som kunsternes beskytter (1754, tegning i Rigsarkivet)
 Andet projekt til samme (tegning) indsendt til Akademiet 1757 samt model til samme, indsendt til Akademiet 1758)
 En buste (brændt ler, Ledreborg) er af Christian Elling bestemt som Frederik V og tilskrevet Seest

Kilder 
 

Hofbilledhuggere fra Danmark
Danskere i 1700-tallet
Hyundai Veloster

Hyundai Veloster er en som sportscoupé kategoriseret personbilsmodel fra den sydkoreanske bilfabrikant Hyundai.

Udviklingen af bilen er baseret på et designstudie fra Hyundais forsknings- og udviklingscentrum Namyang i Hwaseong fra år 2007, som blev præsenteret på Frankfurt Motor Show.

På North American International Auto Show i Detroit blev seriemodellen første gang præsenteret i januar 2011. Præsentationen fulgte på Geneve Motor Show i starten af marts 2011, og de første biler kom ud til forhandlerne i starten af august 2011. Modellen blev dog først officielt præsenteret den 23. september 2011.

Veloster fandtes i første omgang udelukkende med en 1,6-liters benzinmotor med direkte indsprøjtning og 103 kW (140 hk) i forbindelse med sekstrins manuel gearkasse eller dobbeltkoblingsgearkasse med ligeledes seks gear. Normforbruget ligger på 6,5 hhv. 6,4 liter pr. 100 km. Modellen 1.6 GDI blue har som følge af start/stop-systemet et forbrug på 5,9 liter.

I efteråret 2012 introduceredes en turboversion af samme motor med 137 kW (186 hk).

Et særligt kendetegn for Veloster er dørkonceptet, som på førersiden består af én stor dør og på passagersiden to døre. Bilen er udført som 2+2-sæder.

Tekniske specifikationer

Kilder

Eksterne henvisninger 

 Officielt websted 

Veloster
Små mellemklassebiler
Coupéer
Forhjulstrukne biler
Biler introduceret i 2011
Biler fra 2010'erne
Skærmydsler

Skærmydsler er et dansk teaterstykke skrevet af den danske forfatter Gustav Wied i 1901.

Det er et ganske kort stykke, som foregår i en lejlighed i København i slutningen af 1800-tallet. 

Der er fire personer med i stykket. Den unge Ellen, der går på universitetet. Hun bor hos sine to tanter; Clara og Herta Büllow. Den sidste person er den ældre professor Petersen, som tanterne har et godt øje til.

Et kendt citat fra stykket er: "Månen har den farve, som måner skal have".

Handling 
Den unge kvinde Ellen går til videnskabelige forelæsninger og kommer hjem og siger ting, som ryster de to gamle damer. Ikke mindst Tante Et, Clara Büllow, som mener at vide, hvordan Verden er skruet sammen, og bliver meget pikeret over at få stillet spørgsmål ved sine fasttømrede sandheder. Tante To, Hertha Büllow, vakler mellem at give sin søster ret, og prøve at gyde olie på vandene. Da professoren kommer på besøg, må han prøve på det samme.

Eksterne henvisninger 

Skuespil fra Danmark
Skuespil fra 1901
Tommy Bonnesen

Tommy Bonnesen (27. marts 1873 i København – 14. marts 1935) var en dansk matematiker og professor i geometri ved Polyteknisk Læreanstalt.

Han blev student fra Metropolitanskolen i 1892 og gav sig herefter i kast med matematisk-naturvidenskabelige studier ved Københavns Universitet. Disse studier blev afsluttet i 1896 med en magisterkonferens i matematik. I 1898 modtog han universitetets guldmedalje for besvarelse af en prisopgave, og i 1902 erhvervede han doktorgraden (dr. phil.) med disputatsen Analytiske Studier over ikke-euklidisk Geometri.

I perioden 1906-1918 var Tommy Bonnesen en meget respekteret og afholdt rektor ved Østre Borgerdydskole. I tilknytning til sin undervisning skrev han flere lærebøger i matematik for gymnasiet. Han skrev også flittigt om geometriske emner i Matematisk Tidsskrift – et tidsskrift som i en længere årrække frem til 1952 blev udgivet af Dansk Matematisk Forening. I perioden 1919-1935 var Bonnesen sammen med Harald Bohr redaktør af dette tidsskrift.

Tommy Bonnesen var et lysende indslag i tidens matematikersamfund med sit smittende humør og skarpe vid. I 1917 blev han udnævnt til professor i deskriptiv geometri ved Den Polytekniske Læreanstalt, hvor han virkede frem til sin død.

Tommy Bonnesen er internationalt kendt for sit arbejde inden for konveks geometri, og en generalisering af den isoperimetriske ulighed, som opstiller et forhold imellem radierne i indskrevne og omskrevne cirkler for konvekse figurer, bærer hans navn. Sammen med Werner Fenchel udgav Bonnesen i 1934 den berømmede matematiske klassiker Theorie der konvexen Körper på Springer-Verlag. Bogen udkom i engelsk oversættelse Theory of convex bodies i 1987.

Tommy Bonnesen blev indvalgt i Videnskabernes Selskab i 1930.

Kilder 
 Kraks Blå Bog 1934
 Vor Tids Leksikon, Bind 3-4, Aschehough Dansk Forlag, 1950
 Christian Crone: Matematisk Forening gennem 50 Aar: Udg. i Anledning af Matematisk Forenings 50 Aars Jubilæum, Gjellerups Forlag, København, 1923.

Eksterne henvisninger 
 

Matematikere fra Danmark
Professorer fra Danmarks Tekniske Universitet
Danskere i 1800-tallet
Danskere i 1900-tallet
Personer fra København
Faglitterære forfattere fra Danmark
Personer i Kraks Blå Bog (afdøde)
Skolefolk fra Danmark
Medlemmer af Videnskabernes Selskab
Redaktører fra Danmark
Dansksprogede forfattere fra Danmark
Modtagere af Københavns Universitets guldmedalje
Alumni fra Københavns Universitet
Rektorer fra Østre Borgerdyd Gymnasium
Studenter fra Metropolitanskolen
Andreas Gercken

Andreas Gercken er navnet på flere personer:

 Andreas Gercken den ældre (død 1717) – dansk hofstenhugger
 Andreas Gercken den yngre (1710-1754) – dansk billedhugger, søn af den foregående